लक्ष्य पूरे नहीं किए तो 38 बीएलओ को थमाए नोटिस
नैनवां/केशवरायपाटन| युवामतदाता पंजीकरण महोत्सव में पंजीकरण करने को लेकर लक्ष्य अर्जित नहीं करने वाले केशवरायपाटन क्षेत्र के 38 बीएलओ को सहायक निर्वाचन रजिस्ट्रीकरण अधिकारी (तहसीलदार) गजराज सिंह ने कारण बताओ नोटिस जारी किए हैं।
नैनवां-हिंडौली के.पाटन विधान सभा क्षेत्र में आने वाले 18 से 19 वर्ष के युवा मतदाताओं के नाम जोड़ने का इस महोत्सव में सघन अभियान चलाया जा रहा है। मंगलवार को तहसील कार्यालय परिसर में के.पाटन विधानसभा क्षेत्र के युवा मतदाता पंजीकरण महोत्सव को लेकर बीएलओ की बैठक का आयोजन किया गया। बैठक में के. पाटन विधानसभा क्षेत्र के 65 बीएलओ ने भाग लिया। बैठक में एसडीएम डीएस मीणा तहसीलदार गजराज सिंह ने बताया कि 18 से 19 वर्ष के मतदाताओं का अभियान चलाकर नाम जोड़ने का सघन कार्य करने का बीएलओ को निर्देश दिए थे।
50-50नाम जोड़ने थे, 10 भी नहीं जोड़े
सहायकनिवार्चन अधिकारी एव तहसीलदार गजराज सिंह ने के.पाटन के 65 बीएलओ को 50 मतदाताओं के नाम जोड़ने का लक्ष्य अर्जित करने के निर्देश दिए थे, लेकिन 38 बीएलओ ने 10-10 मतदाताओं के नाम जोड़ने का भी लक्ष्य अर्जित नहीं किया। ऐसे में सभी को नोटिस दिए हैं। तहसीलदार ने चेतावनी दी है कि 15 मार्च तक इन बीएलओ ने लक्ष्य अर्जित नहीं किया तो इनके खिलाफ कार्रवाई तय है।
आजहिंडौली के बीएलओ की बैठक
सहायकनिर्वाचन अधिकारी तहसीलदार ने बताया कि बुधवार को तहसील परिसर में नैनवां-हिंडौली विधानसभा क्षेत्र के अर्न्तगत आने वाले भाग संख्या 74 से 123 228 से 272 तक के बीएलओ की बैठक होगी।
hin_Deva hin_Deva hin_Deva hin_Deva hin_Deva bho_Deva awa_Deva